נטפליקס רכשה את זכויות ההפצה הבלעדיות לאזור אמריקה הלטינית, במטרה לצאת לאקרנים מוקדם ב-2022, אך לא נשללה הצגה בבתי הקולנוע. חלון קולנוע של 15 ימים לפני הסטרימינג היה הבחירה עבור ארגנטינה, עם יציאה בכמה בתי קולנוע שתוכננה ל-3 בפברואר 2022.
בליל הבכורה העולמית של הסרט הוא זכה לתשע דקות מחיאות כפיים מצד משתתפי פסטיבל ונציה בסלה גרנדה. הסרט היה מועמד להיות הנציג הספרדי לפרסי האוסקר ה-94 לצד "Mediterraneo: The Law of the Sea" and "The Good Boss", אבל הסרט האחרון היה הבחירה הרשמית הסופית.
ביקורת.
באתר Rotten Tomatoes, 97% מ-176 המבקרים העניקו לסרט ביקורת חיובית, עם דירוג ממוצע של 8.40/10. קונצנזוס המבקרים של האתר קורא: "פורום מבריק לכישרון של פנלופה קרוז, "אמהות מקבילות" מאשרות מחדש את ההנאות המוכרות של יצירת הקולנוע של אלמודובר תוך הוכחה שהוא עדיין מסוגל לצמוח." ב- Metacritic, לסרט יש ציון ממוצע משוקלל של 87 מתוך 100, המבוסס על 33 מבקרים, מה שמצביע על "הערכה אוניברסלית".
הסרט הופיע ברשימת עשרת הסרטים הטובים ביותר של מבקרים אמריקאים רבים של 2021.
אקרו נדל&quot;ן
קבוצת אקרו
קבוצת אקרו בע"מ היא חברה ציבורית ישראלית הפועלת, באמצעות חברות בנות, בתחום הנדל"ן היזמי והנדל"ן המניב. החברה מוכרת במותג אקרו נדל"ן. מייסד, בעל השליטה ויו"ר החברה הוא צחי ארבוב.
היסטוריה.
החברה נוסדה ביולי 1994 על ידי יצחק (צחי) ארבוב, ונקראה ארבוב השקעות בע"מ. בדצמבר 2021 שינתה החברה את שמה לשם הנוכחי, קבוצת אקרו בע"מ.
בשנת 2006 החלה החברה בפעילות בקבוצות רכישה, אך פעילותה בתחום זה מצטמצמת. בשנת 2014 הקימה החברה את שני המגדלים הדרומיים במגדלי תל אביב. בשנת 2016 החלה החברה בפעילות בתחום הנדל"ן המניב.
מיזמים בולטים של החברה בשנים 2020–2021: מגדלי דה וינצ'י, למגורים, מסחר ומשרדים בתל אביב (בשותפות עם ישראל קנדה), קומפלקס גולף בנאות אפקה, מיזם פינוי בינוי בשכונת נווה שרת, קמפוס מיקרוסופט בהרצליה (בשותפות עם קבוצת תדהר, ישראל קנדה וקבוצת אלייד) ופארק עסקים בצומת סביון.
מיזמים בולטים בשנת 2022: מגדל מזא"ה בתל אביב, ONE TOWER במתחם הבורסה ברמת גן (בשותפות עם רוגובין).
בעל השליטה בחברה הוא מייסדה, יצחק ארבוב. בעלי מניות עיקריים נוספים הם רעיה שטראוס (מ-2011) והפניקס חברה לביטוח (מ-2018).
בפברואר 2022 נרשמו ניירות הערך של החברה למסחר בבורסה לניירות ערך בתל אביב, והיא גייסה כ-500 מיליון ש"ח לפי שווי (לאחר הכסף) של כארבעה מיליארד ש"ח.
תחומי פעילות.
החברה פועלת בתחום הנדל"ן בישראל (בעיקר בתל אביב-יפו) החל משנת 2006, בשני מגזרי פעילות:
חברות בנות.
חברות עיקריות של החברה:
לחברות אלה יש חברות בנות ושותפויות רבות משלהן.
אי-פרי ברלין
אי פרי ברלין (באנגלית: Berlin ePrix) הוא מרוץ מכוניות חשמליות שנתי המתקיים כחלק מאליפות הפורמולה אי. המרוץ מתקיים במסלול שנבנה בתוך נמל התעופה ברלין-טמפלהוף.
היסטוריה.
אי-פרי ברלין נערך לראשונה כחלק מעונת הבכורה של אליפות הפורמולה אי. המסלול שנבנה בנמל התעופה ברלין-טמפלהוף היה באורך של 2.469 ק"מ וכלל 17 פניות. פליטים שנמלטו ממלחמת האזרחים בסוריה שוכנו באזור שדה התעופה, דבר שלא איפשר לקיים את המרוץ במסלול בשנת 2016. המרוץ התקיים במסלול רחוב באזור שדרת קרל מרקס ואלכסנדרפלאץ. המסלול חזר לשדה התעופה בשנת 2017 עם תוואי מסלול חדש באורך של 2.25 ק"מ ו-10 פניות.
מגפת הקורונה שהתפשטה בעולם בתחילת שנת 2020 הובילה לעצירת העונה לאחר חמישה מרוצים ולהשבתת העונה במשך חצי שנה. במהלך חודש אוגוסט התקיימו שישה מרוצים בטווח של תשעה ימים, כולם בשטח שדה התעופה הישן בברלין, בכך הסתיימה העונה עם 11 מרוצים.
פפרמן
בית הספר נועם
מודיף
מיכל רוזנבוים
מיכל רוזנבוים (נולדה ב-2 בנובמבר 1975 בבני ברק) היא עורכת דין ישראלית, המכהנת כמנהלת רשות החברות הממשלתיות.
במסגרת תפקידיה הציבוריים עמדה מטעם משרד המשפטים, בראש מחלקת הפירוקים ברשם העמותות, בראש היחידה לחיוב אישי מטעם משרד הפנים של נושאי תפקידים ברשויות המקומיות, והחל משנת 2013 הייתה הבעלים והמנהלת של משרד עורכי דין. בנוסף, כיהנה כיועצת המשפטית של איגוד התאגידים העירוניים.
בין השנים 2018–2021 כיהנה כדירקטורית בחברת המים הלאומית מקורות. קודם לכן הייתה דירקטורית בחברת נתיבי איילון.
במרץ 2022 מונתה למנהלת רשות החברות הממשלתיות.
ביוגרפיה.
מיכל רוזנבוים נולדה ב-1975 בבני ברק, למשה ולחיה מנדל.
בין השנים 1992–1994, במסגרת השירות הלאומי, עבדה עם נוער במצוקה ומבוגרים הסובלים מליקויים.
למיכל רוזנבוים יש חמישה תארים אקדמיים: תואר ראשון במנהל עסקים מהמרכז הבינתחומי הרצליה, תואר ראשון במשפטים מהמרכז הבינתחומי הרצליה, תואר שני בהצטיינות במשפט מסחרי, מאוניברסיטת תל אביב-אוניברסיטת ברקלי, תואר שני ב"מנהל ומדיניות ציבורית", מטעם אוניברסיטת תל אביב ותואר שני בהצטיינות בנדל"ן, מהמכללה האקדמית נתניה.
בשנת 1999 הוסמכה לעריכת דין.
מנהלת מחלקת הפירוקים במשרד המשפטים, רשם העמותות.
החל מיולי 2001 ועד ליוני 2004 שימשה כמנהלת מחלקת הפירוקים במשרד המשפטים, רשם העמותות. במסגרת זו ביצעה הליכי ביקורת, פיקוח וחקירות, ביצוע הליכי פירוק מפעיל, וכן תוכניות הבראה בעשרות עמותות-תאגידים ציבוריים.
הובילה להפקעת סמכויות הניהול בתאגידים בהם נמצאו ליקויים והובילה תוכניות הבראה בחברה קדישא ת"א, ב ועוד.
מנהלת היחידה לחיוב אישי במשרד הפנים.
החל מינואר 2005 ובמשך שנתיים כיהנה כמנהלת היחידה לחיוב אישי במשרד הפנים. היחידה אמונה על איתור וטיפול במקרים בהם מתעורר חשד להוצאה כספית שלא כדין ברשויות המקומיות והבאתם בפני הוועדה לחיוב אישי. החיוב האישי הוא סנקציית יוצאת דופן בסקטור הציבורי, במסגרתה מוטל חיוב אישי על נושא משרה או נבחר ציבור, בגין "הוצאה כספית שלא כדין". התפקיד כלל ביצוע הליכי בקרה ופיקוח בכ-250 רשויות מקומיות בישראל ותאגידי הרשויות.
מעבר למגזר הפרטי.
בשנת 2007, פרשה מהשירות הציבורי ועברה למגזר הפרטי, תוך שהיא נכנסה לשותפות במשרד עורכי הדין "רוגל בן עמי רוזנבוים", שלימים התמזג והפך למשרד "שרקון, בן-עמי, רוזנבוים".
בשנת 2012 מונתה על ידי בית המשפט המחוזי בתל אביב כמפרקת חברת פילת ישראל בע״מ, שנקלעה לקשיים כלכליים והגיעה לחדלות פירעון.
במהלך השנים ליוותה את הליך הבראת ארגון זק"א, שנוהל בידי נאמן וסייעה ביישום תוכנית ההבראה לארגון ואת בית החולים ביקור חולים, לאחר שנקלע למשבר כלכלי.
משרד עורכי הדין מיכל רוזנבוים ושות'.
בשנת 2013 הקימה משרד עורכי הדין משלה שנקרא "מיכל רוזנבוים ושות'". בו הייתה הבעלים ומנהלת המשרד. במסגרת המשרד היא כיהנה כיועצת משפטית לתאגידים ציבוריים גדולים (לרבות רשויות מקומיות, חברות ממשלתיות, חברות עירוניות ותאגידים ציבוריים), בתחומי המשפט המנהלי, כלכלי, בתחומי הרגולציה, ביקורת, חקיקה, פירוקים והבראות, פרויקטי תשתיות, כוח אדם ושכר.
פרויקטים ותפקידים בניהול אישי.
הייתה חברה בוועדה המייעצת להענקת מגן שר הבריאות למתנדבים מצטיינים.
מכהנת כיועמ"ש בהתנדבות בעמותת "טף לטף" שמטפלת בילדים בעלי מוגבלויות קשות. כיהנה כיועמ"ש בהתנדבות בעמותת עמותת כ"ן - כוח נשים לקידום מנהיגות נשים בישראל.
בחודש מאי 2019, הייתה מועמדת מועדפת מטעם הקואליציה בכנסת לתפקיד מבקר המדינה, יחד עם מתניהו אנגלמן, אך ביום הגשת המועמדות, הסירה את מועמדותה.
במרץ 2022 מונתה למנהלת רשות החברות הממשלתיות.
פרסים והוקרה.
רוזנבוים נבחרה לרשימת עורכות הדין המובילות מטעם מדריך הדירוג Chambers &amp; Partners, וכן נבחרה ברשימת עו"ד הצעירים המבטיחים של המגזין "פורבס".
משפחה.
רוזנבוים היא בת זוגו של היועץ האסטרטגי אלי קמיר ואם לילדים.
קישורים חיצוניים.
ממאמריה:
קיפ תורן
אביעזר ציצוביץ
הרב אביעזר ציצוביץ (ה'תרנ"ב, 1892 – ב' באדר ב' ה'תשל"ו, 1976) היה רב ואב בית דין בברלין בשנים שקדמו לשואה, רב שכונה בתל אביב מנהל מחלקת הנישואין בעיר וממלא מקום הרב הראשי בעיר.
ביוגרפיה.
נולד בשנת ה'תרנ"ב (1882~) בצ'חנוביץ בפולין לאביו רבי דוד. למד בישיבות לומז'ה (אצל ר' שמעון שקופ), בריינסק וסלובודקה, ושם נסמך להוראה. בשנת 1923 נסע לברלין להשתלם בלימודי חול ושם למד באוניברסיטה ובבית המדרש הגבוה למדעי היהדות, בראשות הרב חיים הלר.
ברלין.
בהמשך שימש כרב ואב בית דין בקהילה הגדולה בברלין בשנים שקדמו לשואה. לאחר שעלו הנאצים לשלטון סירב הרב ציצוביץ לבקשות חברי קהילתו שיגזור את זקנו, והמשיך להתהלך ברחובות ברלין בחזות רבנים בולטת, ולפעול באופן גלוי לחיזוק היהדות בעיר. פעולות אלו כמעט עלו לו בחייו מספר פעמים.
ארץ ישראל.
בשנת ה'תרצ"ט (1939) ברח מגרמניה ועלה לארץ ישראל והתיישב בתל אביב, ונתמנה לרב שכונה בעיר, מנהל מחלקת הנישואין במועצה הדתית בתל אביב וממלא מקום הרב הראשי בעיר.
הרב ציצוביץ היה חבר חבר הרבנים שעל יד הפועל המזרחי. היה מחבר פורה בתחומים רבים בהלכה וחיבר מאמרים רבים שנתפרסמו בכתבי עת המאור, שבילין, סיני ועוד.
משפחתו.
ביתו יפה נישאה לרב דוד ורנר, הרב האשכנזי של חדרה, ואחראי תחום משחטות ברבנות הראשית.
טארטלט
ג'ורג' מלון
ג'ורג' וילסון מלון (באנגלית: George Wilson Malone; 7 באוגוסט 1890 – 19 במאי 1961) היה מהנדס אזרחי ופוליטיקאי אמריקאי, חבר המפלגה הרפובליקנית, שייצג את מדינת נבדה בסנאט של ארצות הברית.
ביוגרפיה.